אבישג טורק

אבישג קופמן-טורק (נולדה בשנת 1975) היא שחיינית מים פתוחים אתגרית ישראלית. היא השחיינית הישראלית השנייה שחצתה בשחייה את תעלת למאנש, כ-34 ק"מ (2017), שיאנית ישראל בשחייה (מרתון) בשנת 2015, השחיינית הישראלית הראשונה שחצתה את תעלת קטלינה, בין האי סנטה קטלינה לדרום קליפורניה, כ-32.3 ק"מ (2018) וב-1 ביוני 2019 הקיפה את האי מנהטן ובכך הייתה לשחיינית הישראלית הראשונה שסיימה את אתגר שלושת הכתרים. טורק נולדה וגדלה בקיבוץ שפיים ולמדה בבית החינוך המשותף חוף השרון. התאמנה בשחייה בצעירותה בקבוצת הפועל עמק חפר. היא התאמנה בקבוצת השחייה למאסטרס עולם המים בהדרכתו של אורי סלע. כיום, מתאמנת בקבוצת TLV Swim בהדרכת בן אושרי. ב-29 באפריל 2015 חגגה טורק את יום הולדתה ה-40 בשיא ישראלי למרחק הרב ביותר ששחיין ישראלי שחה מעולם, כששחתה את המרחק של ריצת מרתון (42.195 ק"מ) לאורך חופי ישראל בזמן של 16:42 שעות, מהחוף של גבעת אולגה עד לחוף של פארק צ'ארלס קלור שבדרום תל אביב. ב-1 באוגוסט 2017 צלחה טורק בשחיית סולו בניסיונה הראשון, את תעלת למאנש, מחוף דובר שבאנגליה לחוף קאלה שבצרפת בזמן של 13:32:31 שעות ובכך הייתה לשחיינית הישראלית הראשונה ולשחיין הישראלי השני, אחרי פרופ' איתן פרידמן, שעמד במשימה זו. ב-28 בספטמבר 2018, השלימה טורק את אתגר צליחת תעלת קטלינה, כ-32.3 ק"מ, בין האי סנטה קטלינה לדרום קליפורניה, בתוצאה של 11:59 שעות ובכך הייתה לישראלית הראשונה שמשלימה את האתגר. ב-28 במרץ 2019 השלימה טורק בפעם העשירית את חציית אורך הכנרת. זוהי החצייה המהירה ביותר שלה בזמן של 5 שעות ו-50 דקות, והזמן המתועד הכללי המהיר ביותר עד אותה העת. טורק היא השחיינית היחידה עד היום שהשלימה 10 צליחות אורך של הכנרת. ב-1 ביוני 2019 סיימה טורק את הקפת האי מנהטן ובכך הייתה לשחיינית הראשונה בישראל שסיימה את אתגר שלושת הכתרים. ב-30 באוקטובר 2019 השלימה טורק חצייה כפולה של הכנרת לאורכה. היא התחילה מחוף אמנון בצפון אל חוף צמח ובחזרה לאמנון. בסה"כ 41 ק"מ בזמן של 14 שעות ו-54 דקות. זהו המשחה המתועד הראשון של חצייה כפולה לאורכה של הכנרת. ב-8 בספטמבר 2023 היא חצתה את התעלה הצפונית מאירלנד לסקוטלנד ובכך הייתה לשחיינית הישראלית הראשונה שחצתה תעלה זו בשחייה. ב-27 באפריל 2024 באגם ליד צוכנזה, אוסטריה הייתה לאדם הישראלי הראשון ששחה קצת יותר ממייל (1616 מטר) בקור בטמפרטורה של מתחת ל 5 מעלות צלזיוס בתוצאה של 30:40 דקות. טורק חברת קיבוץ שפיים ואם לשתי בנות. היא מאמנת שחייה (בבריכה ובים) ומלווה חופשות שחייה בארץ ובעולם. שחיית מרתון במים פתוחים מדיה וקבצים בנושא אבישג טורק בוויקישיתוף אבישג טורק (אורכב 03.11.2016 בארכיון Wayback Machine), באתר עולם המים ניר שועלי, ספורטאית השבוע של שוונג || אבישג טורק, באתר shvoong‏, 18 בנובמבר 2014 אורי טלשיר, אבישג טורק מצאה את עצמה במים, וחצתה בשחייה את תעלת למאנש, באתר הארץ, 2 באוגוסט 2017 ארן הרשלג, ‏הכירו את הישראלית ששחתה 36 ק"מ בין אירלנד לסקוטלנד, בלי לעצור, באתר גלובס, 28 בספטמבר 2023 ארן הרשלג, פרסום ראשון - תשושה, דומעת ומאושרת יצאה השחיינית אבישג טורק לאחר ששחתה ברציפות 42.2 ק"מ בים, באתר shvoong‏,29 באפריל 2015 אבישג טורק מתראיינת בערוץ הספורט על משחה 42 ק"מ בים, באתר עולם המים דני בורשבסקי,היסטוריה: אבישג טורק צלחה את תעלת למאנש, באתר shvoong,‏ 1 באוגוסט 2017 ריצה, אופניים, טריאתלון, שחייה, תכניות אימון, אבישג טורק: "פחדתי שהמשחה חומק לי בין הידיים", באתר ריצה, אופניים, טריאתלון, שחייה | שוונג, ‏2018-10-11 ריצה, אופניים, טריאתלון, שחייה, תכניות אימון, אבישג טורק: "אין שום דבר שבן אדם חולם עליו והוא לא יכול לעשות", באתר ריצה, אופניים, טריאתלון, שחייה | שוונג, ‏2019-05-29